กลุ่มคนที่ไม่ควรยุ่งกับยาคุมกำเนิดเลย คือใครบ้าง
คุมยา ยาคุม ตอนที่ 2 คุมยา ยาคุม ตอนที่ 2 ผศ.พญ.สุวิรากร กล่าวว่า ยาคุมกำเนิดเป็นข้อบ่งชี้ที่ทำมาเพื่อคุมกำเนิด แต่ผลข้างเคียงที่มีประโยชน์ คือ ช่วยรักษาสิว ลดอาการปวดท้องก่อนมีประจำเดือนได้ แต่ไม่ได้หมายความว่าทุกคนกินได้ ผศ.พญ.สุวิรากร กล่าวแนะนำว่า กลุ่มคนที่ไม่ควรยุ่งกับยาคุมกำเนิดเลย คือ คนที่มีโรคประจำตัวประเภทโรคเลือดที่มีการแข็งตัวผิดปกติ คนที่เป็นไมเกรนแบบมากๆ โรคตับ โรคไต มะเร็งเต้านม มะเร็งมดลูก คนที่ตั้งครรภ์ เพราะฉะนั้นไม่ควรเสี่ยงซื้อยาคุมกำเนิดกินเอง และควรปรึกษาแพทย์ก่อน การคุมกำเนิดเป็นวิถีทางที่ชายและหญิงใช้เพื่อการป้องกันการตั้งครรภ์ ซึ่งมีหลายวิธีที่ใช้ในการคุมกำเนิดด้วยการควบคุมฮอร์โมน Hormonal contraception เช่น ยากิน แผ่นแปะ The patch และการใช้วงแหวนช่องคลอด Vaginal ring เป็นต้น ผู้หญิงโดยทั่วไปนิยมกินยาคุมกำเนิด Birth control pill the Pill ซึ่งหากกินอย่างถูกวิธีจะสามารถป้องกันการตั้งครรภ์ได้ถึงร้อยละ 99.9 อย่างไรก็ดี ยาคุมกำเนิดไม่สามารถป้องกันโรคที่เกิดจากการมีเพศสัมพันธ์ เช่น เฮชไอวี ได้ ยาคุมกำเนิดที่ควบคุมฮอร์โมนจะมีส่วนผสมของฮอร์โมนเอสโตรเจน Estrogen และโพรเจสทิน Progestin ยานี้จะหยุดการตั้งครรภ์ด้วยการ หยุดการตกไข่ Ovulating ทำให้มูกช่องคลอด Cervical Mucus หนา เป็นสาเหตุให้เชื้ออสุจิ Sperm เข้าไปผสมกับไข่ได้ยาก ช่วยทำให้ผนังมดลูกไม่เอื้อต่อการฝังตัวของไข่ ยาคุมกำเนิดมีหลายแบบ เช่น ยาคุมกำเนิดที่เรียกว่า Seasonale จะประกอบด้วยฮอร์โมนทั้งเอสโตรเจนและโพรเจสทิน ซึ่งมีรอบระยะเวลานานกว่า สามารถลดรอบเดือนที่มี 13 ครั้งต่อปีให้เหลือเพียง 4 ครั้งต่อปี ส่วนยาคุมกำเนิดที่เรียกว่า Mini pills นั้น จะมีส่วนผสมของโพรเจสทินเพียงอย่างเดียว สามารถใช้ได้ในหญิงอยู่ระหว่างให้นมบุตร หรือหญิงที่มีปัญหาเรื่องคลื่นไส้เพราะเอสโตรเจน ผลข้างเคียงที่เกิดจากการ่ใช้ยาคุมอาจได้แก่ คลื่นไส้ Nausea น้ำหนักตัวเพิ่ม เต้านมบวมหรือเจ็บ มีเลือดออกในปริมาณที่น้อยระหว่างการมีประจำเดือน หรือประจำเดือนผิดปกติ อารมณ์แปรปรวน Mood changes
กลุ่มคนที่ไม่ควรยุ่งกับยาคุมกำเนิดเลย คือ คนที่มีโรคประจำตัวประเภทโรคเลือดที่มีการแข็งตัวผิดปกติ คนที่เป็นไมเกรนแบบมากๆ โรคตับ โรคไต มะเร็งเต้านม มะเร็งมดลูก คนที่ตั้งครรภ์ เพราะฉะนั้นไม่ควรเสี่ยงซื้อยาคุมกำเนิดกินเอง และควรปรึกษาแพทย์ก่อน
นรีเวชวิทยา (นรีเวชวิทยา) - Gynecology